open-index/open-wikipedia-markdown huggingface dataset:
Banaba

náhľad|Mapa ostrova Banaba
**Banaba** (tiež **Ocean Island**) je ostrov v západnej časti Tichého oceána, v juhovýchodnej časti Mikronézie. Leží na 169°35' východnej dĺžky a 0°52' južnej šírky. Administratívne patrí k ostrovnej republike Kiribati. Nachádza sa cez 400 kilometrov západne od hlavného reťazca Gilbertových ostrovov a približne 300 km východne od Nauru. Má rozlohu 6,29 km². Na ostrove Banaba sa nachádza najvyšší bod Kiribati s nadmorskou výškou 81 m. Ide o koralový ostrov, vyzdvihnutý geologickými procesmi. Jeho lagúnu vyplnili usadeniny, z ktorých vznikli fosfáty.

K osamelému ostrovu Banaba sa ako prvá zo známeho sveta doplavila americká loď Diana s kapitánom Jaredom Gardnerom v roku 1801. O tri roky neskôr dostal prosté meno Ocean a v roku 1900 boli na ostrove objavené veľké ložiská fosfátov. Fosfáty sa stali hlavným zdrojom bohatstva ostrova a vyvolali tzv. fosfátovú horúčku. Následne atol strategicky obsadili Angličania a začali využívať surovinové zdroje. Za druhej svetovej vojny tu prebiehali boje medzi Japonskom a Spojenými štátmi. Väčšina ostrovanov bola evakuovaná na ostrov Rabi v súostroví Fidži, kde po vojne tiež zostali kvôli devastácii Banaby povrchovou ťažbou. V 60. rokoch 20. storočia dosiahla ťažba fosfátov vrchol (320 000 t ročne). Bola v rukách koncernu *British Phosphate Commisioner*. Vtedy žilo na ostrove vyše 29 000 obyvateľov, najmä sezónnych robotníkov z iných ostrovov Oceánie. Po vyťažení ložísk (roku 1982) význam ostrova výrazne klesol. Na ostrove sa zachovali pomerne dobre vybudované cesty a zdroje elektriny.

V roku 1979 sa Banaba stala súčasťou nezávislého štátu Kiribati, zároveň vzniklo hnutie za nezávislosť ostrova. V roku 2012 na ostrove žilo 335 obyvateľov, najväčšou osadou je Umwa (tiež Ooma alebo Uma). Medzi ďalšie dedinky patrí Tapiwa, Tabiang a Buakonikai. Miestni obyvatelia sú zmiešaného mikronézsko-melanézskeho pôvodu. Dodnes však zostáva väčšina Banabanov na Rabi, kde majú vlastnú samosprávu.

## Referencie

Kategória:Ostrovy Kiribati
Miestna cesta 11326 (Maďarsko)

**Miestna cesta 11326** () je 2 kilometre dlhá miestna cesta v Maďarsku, ktorá spája Ostrihom a Štúrovo. Na slovenskej strane pokračuje ako I/63.

## Zdroj
* 

11326
Kategória:Ostrihom
Kategória:Doprava v Komárňansko-ostrihomskej župe
Line Islands

náhľad|Line Islands
**Line Islands** (iné názvy: **Line**, **ostrovy Line**; po anglicky: *Line Islands* alebo *Teraina Islands* alebo *Equatorial Islands*) sú reťazec 11 koralových ostrovov (409 km2) v strednej časti Tichého oceána v Polynézii. Nachádzajú sa južne od Havajských ostrovov, približne medzi 147° až 162° západnej dĺžky a 11° južnej šírky až 6° severnej šírky. 

V smere severozápad - juhovýchod dosahujú celkovú dĺžku 2350 km, čo z ostrovov Line robí jeden z najdlhších ostrovných reťazcov na svete. Osem z ostrovov je súčasťou republiky Kiribati, zvyšné tri sú teritória Spojených štátov, ktoré spravujú v rámci Menších odľahlých ostrovov. Reťazec je geograficky rozdelený do troch skupín: Nothern Line Islands, Central Line Islands and Southern Line Islands. 

Ostrovy patriace Kiribati sa nachádzajú v časovom pásme UTC+14, čo je prvé miesto na Zemi, kde sa začína nový deň. Majú tu rovnaký čas ako na Havajských ostrovoch, je však posunutý o deň dopredu. Tri ostrovčeky Spojených štátov sa nachádzajú v časovom pásme UTC-10, rovnako ako Havaj. 

Spolu na nich žije asi 1700 obyvateľov. Z toho najviac na ostrove Kiritimati, ktorý patrí k najväčším atolom sveta. Objavil ho roku 1777 ako prvý ostrov súostrovia Line anglický kapitán James Cook. Následne boli Líniové ostrovy v roku 1888 anektované Spojeným kráľovstvom s výhľadom na položenie pacifického telegrafného kábelu, pričom Fanningov ostrov sa mal stať retranslačnou stanicou. Kábel bol skutočne položený a fungoval medzi rokmi 1902 a 1963.

## Zoznam atolov, ostrovov a útesov

## Referencie

## Zdroj
* 

Kategória:Súostrovia
Kategória:Polynézia
Gilbertove ostrovy

[náhľad|Gilbertove ostrovy vrátane ostrova [Banaba]]
**Gilbertove ostrovy** (kiribatsky **Tungaru**, ) je súostrovie 16 atolov v západnej časti Tichého oceána na juhovýchodnom okraji Mikronézie. Ťahá sa od atolu Arorae 176° 40' východnej dĺžky a 2°40' južnej šírky po atol Makin Meang 172°50' východnej dĺžky a 3°20' severnej šírky v dĺžke asi 900 km. Gilbertove ostrovy tvoria hlavnú časť republiky Kiribati. Ich celková rozloha je 281 km2. Archipel obýva asi 83 382 obyvateľov. 

Atoly a ostrovy sa nachádzajú v približne severo-južnej línii, medzi atolmi Aranuka a Nonouti prechádza rovník, ktorý tak delí skupinu na severnú a južnú časť. Ostrovy možno rozdeliť tiež podľa bývalých administratívnych okrskov na Severné, Centrálne a Južné Gilbertove ostrovy. Skupina Gilbertových ostrovov tvorí takmer najzápadnejšiu časť Kiribati, západnejšie sa nachádza už iba samostatný ostrov Banaba. Ostrovy sa nachádzajú v časovom pásme UTC+12. 

Povrch ostrovov je nízky (3-6 m n. m.). Na severe padne 1500-2500 mm, na juhu 800-1500 mm zrážok ročne. Obyvatelia sa živia pestovaním kokosovej palmy a rybolovom. Najhustejšie osídlený je atol Tarawa (46 000 obyvateľov), na ktorom sa nachádza hlavné mesto (Bairiki na Južnej Tarawe), prístav a letisko republiky Kiribati. Menšie letiská sú na ostrovoch Butaritari, Marakei, Abemama a Tabiteuea. Ako prví Európania pristáli na Gilbertových ostrovoch (ostrove Butaritari) roku 1606 Španieli.

## Zoznam atolov a ostrovov
Podľa sčítania ľudu z roku 2005. 

## Referencie

## Iné projekty

Kategória:Gilbertove ostrovy
Kategória:Súostrovia
Škoda 32Tr SOR

**Škoda 32Tr SOR** je nízkopodlažný trolejbus vyrábaný v spolupráci podnikov Škoda Electric (elektrická výzbroj a kompletizácia) a SOR Libchavy, ktorá dodáva karosérie vychádzajúce z autobusu SOR NS 12.

## Konštrukcia
Ide o dvojnápravový trolejbus dĺžky 12 m, ktorý využíva karosériu autobusu SOR NS 12. Je nízkopodlažný s nástupnou výškou 340 mm a je vybavený tromi dverami. Môže byť vybavený pridanou batériou, takže ako parciálny trolejbus môže obsluhovať aj úseky, ktoré nie sú zatrolejované.

## Dejiny
Prvých 10 vozov 32Tr kúpil Mestský dopravný podnik Opava, podľa zmluvy mali byť dodané do konca septembra 2018. Prototyp bol do Opavy dodaný v októbri 2018 a dostal evidenčné číslo 314. Zvyšné vozy boli uvedené do prevádzky v decembri toho roku. Zmluvu na dodávku dvoch kusov trolejbusu 32Tr podpísalo na konci roka 2018 mesto Teplice, krátko potom, v januári 2019, objednal päť vozov i Dopravný podnik mesta Pardubic. V júni 2019 podpísali Teplice zmluvu na dodanie ďalších piatich parciálnych trolejbusov 32Tr. Začiatkom augusta 2019 podpísal Dopravný podnik mesta Jihlavy zmluvu na dodávku siedmich parciálnych a troch štandardných trolejbusov 32Tr, ďalších päť vozidiel 32Tr má, podľa zmluvy z februára 2020, dodať Škoda Electric do Opavy. Začiatkom roku 2022 uzavrel Dopravný podnik mesta Brna zmluvu na dodávku až 40 trolejbusov 32Tr s batériovým pohonom. Prvých 10 vozidiel bolo objednaných záväzne, na zvyšných 30 potom môže dopravca do roku 2025 uplatniť opciu (časť opcie na 10 trolejbusov bola využitá v marci 2023). V apríli 2022 podpísal zmluvu na obstaranie 10 vozidiel 32Tr Dopravný podnik mesta Pardubíc. Z tohto počtu sú štyri trolejbusy parciálne s plnohodnotným batériovým pohonom a šesť vozidiel iba s pomocnými batériami pre núdzový pojazd. V apríli 2023 vyhrala Škoda Group súťaž na dodávku 91 parciálnych trolejbusov pre Vilnius. S typom 32Tr porazila poľský Solaris.

## Dodávky trolejbusov

## Referencie

* 

32Tr
Kategória:Trolejbusy SOR
Vodnopólová extraliga mužov 2002/03

**Vodnopólová extraliga mužov** v sezóne **2002/03** bol v poradí 11. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). V súťaži účinkovalo 7 družstiev, rovnako ako predchádzajúcich dvoch sezónach. Deviatykrát získalo titul družstvo KVP NCHZ Nováky.

## Systém súťaže
Systém súťaže ostal rovnaký ako v minulých sezónach. Súťaž sa skladala z dvoch častí. V základnej časti odohrali družstvá zápasy systémom každý s každým jedenkrát doma a vonku. Všetky družstvá potom postúpili do nadstavbovej časti, najlepšie 4 do skupiny o 1.4. miesto a zvyšné do skupiny o 5.7. miesto. Nadstavbová časť sa odohrala formou 4, resp. 2 turnajov; každé družstvo hostilo 1 turnaj, pričom sa započítavali aj body zo základnej časti. Play-off sa nehralo, umiestnenie v nadstavbovej časti určilo majstra i ostatných medailistov.  

## Účastníci

## Výsledky
### Základná časť
;Zápasy

;Tabuľka 

Pozn.: Pri rovnosti bodov rozhodovali vzájomné zápasy.
----

### Nadstavbová časť
#### Skupina o 1.4. miesto
;Zápasy

;Tabuľka 

Pozn.: Pri rovnosti bodov rozhodovali vzájomné zápasy.

#### Skupina o 5.7. miesto
;Zápasy

;Tabuľka 

## Konečné umiestnenie

## Referencie

## Pozri aj
* 1. vodnopólová liga žien 2002/03

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
* 
* Denník Új Szó
* Webdenník Hospodársky denník
* Webdenník SME

Kategória:Vodné pólo v 2002
Kategória:Vodné pólo v 2003
Kategória:Vodnopólová extraliga mužov
Učilište

**Učilište** alebo (najmä v prvom význame) **učilisko**:
* inštitúcia, v ktorej sa učí, vzdelávacia ustanovizeň, vzdelávací ústav, najmä vyššia škola (t.j. okrem základných škôl), pozri vzdelávací ústav
* výchovno-vzdelávacie zariadenie na prípravu mládeže (najmä) na robotnícke povolanie (t.j. na Slovensku do roku 2008 najmä stredné odborné učilište), pozri napr. pod učňovské školstvo
* od roku 1990 do roku 2008 na Slovensku (resp. do roku 2004 v Česku): typ školy (formálne nepatriaci ani pod základné školy, ani pod stredné školy) "poskytujúci odbornú prípravu na výkon povolania žiakom, ktorí ukončili povinnú školskú dochádzku na základnej škole v nižšom než deviatom ročníku alebo deviaty ročník neukončili úspešne, ako aj žiakom, ktorí úspešne neukončili základnú školu po deviatich rokoch školskej dochádzky" (§ 17a zák. č. 29/1984 od roku 1990)
* hovorovo:
**odborné učilište (t.j. a) v 50 - 70. rokov 20. stor. predchodca stredného odborného učilišťa, b) dnes druh strednej školy pre mentálne postihnutých, staršie nazývaný aj osobitné odborné učilište)
** stredné odborné učilište (19782008)
** odborná škola 

## Zdroje
* učilište. In: 
* učilisko. In: 
* učilište. In: 
* odborné učilištia. In: 
*
* 
* slovenský zákon č. 29/1984 Zb. (a český zákon č. 29/1984 Sb.) v znení od roku 1990
* zákon č. 245/2008 Z.z.
Inaugurácia Ivana Gašparoviča

**Inaugurácia Ivana Gašparoviča** môže byť:
* zloženie prezidentského sľubu Ivanom Gašparovičom v roku 2004, pozri prvá inaugurácia Ivana Gašparoviča
* zloženie prezidentského sľubu Ivanom Gašparovičom v roku 2009, pozri druhá inaugurácia Ivana Gašparoviča
Gloria

**Gloria** môže byť:

* prastarý a ctihodný hymnus, pozri Gloria in Excelsis Deo
* kresťanský samizdatový spevník z roku 1983, pozri Gloria (spevník)
* posthardcorová hudobná skupina, pozri Gloria (hudobná skupina)
* rumunský futbalový klub, pozri ACF Gloria Bistrița
* ženské krstné meno, pozri Gloria (meno)
* film Johna Cassavetesa, pozri Gloria (film)
* pieseň skupiny Them z roku 1964, pozri Gloria (pieseň, Them)
* pieseň skupiny U2, pozri Gloria (pieseň, U2)

## Pozri aj

* Glória

__DISAMBIG__
Druhá inaugurácia Ivana Gašparoviča

**Druhá inaugurácia prezidenta [[Ivan Gašparovič|Ivana Gašparoviča]]** sa uskutočnila v pondelok 15. júna 2009 v Bratislave. Konala sa v budove Slovenského národného divadla na Hviezdoslavovom námestí. Bolo to prvý raz, čo slovenský prezident skladal sľub inde, ako v budove Slovenskej filharmónie zvanej Reduta, tá bola v tom čase v rekonštrukcii.

## Priebeh inaugurácie
Inaugurácia začala o 11.45 hod. a prezident Gašparovič napoludnie zložil do rúk predsedníčky Ústavného súdu Slovenskej republiky Ivetty Macejkovej sľub. Text sľubu je presne stanovený Ústavou Slovenskej republiky (čl. 104, ods. 1) a znie nasledovne:Potom ako prezident prečítal text sľubu, jeho zloženie potvrdil podaním ruky predsedníčke Ústavného súdu a následne text sľubu podpísal, Ivetta Macejková osvedčila, že ústavný akt prebehol v súlade so základným zákonom štátu a vyhlásila, že sa Ivan Gašparovič ujal funkcie prezidenta Slovenskej republiky na obdobie piatich rokov.
[náhľad|[Ivan Gašparovič, prvý slovenský prezident, ktorý slúžil dve funkčné obdobia]]
Na znak toho, že sa prezident ujal úradu zaspieval zbor Slovenskú hymnu a z nábrežia Dunaja bolo vypálených 20 delostreleckých sálv.

## Prejav
Prezident sa v prejave dotkol viacerých tém. Venoval sa zahraničnej politike, rešpektu medzinárodného práva, riešeniu ekológie vidieka, posilňovaniu vlastenectva či rozvoju spoločnosti.

## Ďalší program
Po zložení sľubu nasledovala ďakovná bohoslužba Te Deum v Dóme svätého Martina, obed v Miestodržiteľskom paláci pre úzky okruh pozvaných hostí vrátane najvyšších ústavných činiteľov a prehliadka Čestnej stráže prezidenta Slovenskej republiky.

Záverom sa prezident prihovoril ľudu z balkóna Grasalkovičovho paláca, jeho prejav narušila skupinka demonštrantov.

## Kontroverzie
V divadle chýbala väčšina poslancov Hnutia za demokratické Slovensko, z poslancov za túto stranu na inauguráciu dorazili iba Zdenka Kramplová, Sergej Kozlík a minister spravodlivosti Štefan Harabin. Chýbali aj poslanci Mosta-Hídu  a niekoľko ďalších opozičných poslancov.

Na prázdne miesta si posadali zamestnanci Kancelárie prezidenta Slovenskej republiky a sála bola opäť plná.

## Hostia
Okrem predsedu parlamentu Pavla Pašku, predsedníčky Ústavného súdu Ivetty Macejkovej a členov vlády na čele s jej predsedom Robertom Ficom boli pozvaní aj ďalší hostia, ktorých bolo spolu 500. Medzi nimi bývalí prezidenti Slovenskej republiky Rudolf Schuster a Michal Kováč, či všetci ostatní kandidáti na fuknciu prezidenta, ktorí vo voľbách neuspeli.

## Referencie


## Pozri aj
* Voľba prezidenta Slovenskej republiky v roku 2009

## Externé odkazy
* Videozáznam z ústavného aktu zloženia sľubu

Gašparovič, Ivan, 2009
Kategória:2009 na Slovensku
Dani Ceballos

**Daniel Ceballos Fernández** (* 7. august 1996, Utrera) je profesionálny španielsky futbalista hrajúci za anglický klub Arsenal, kde hosťuje z Realu Madrid. Na drese má číslo 8 a hráva na pozícii záložníka.

## Klubová kariéra

### Betis
Ceballos sa narodil v Utrere. Do mládežníckych tímov Sevilla FC sa dostal ako 8-ročný, no v roku 2009 odišiel. Následne začal hrať za klub CD Utrera a v roku 2011 sa dostal do tímu Realu Betis, kde podpísal svoj prvý profesionálny kontrakt.

26. apríla 2014, bez štartu za B-tím Ceballos debutoval za áčko Betisu pri domácej prehre 0–1 s Realom Sociedad. Svoj prvý gól dal 21. decembra pri výhre 2–0 nad Racingom de Santander.

15. októbra 2015 podpísal Ceballos zmluvu do roku 2020. Prvý gól v najvyššej španielskej súťaži dal Ceballos 16. apríla 2017 pri domácej výhre 2–0 nad Eibarom.

### Real Madrid
14. júla 2017 oznámil Real Madrid príchod Daniho Ceballosa do klubu. Cena prestupu sa pohybovala okolo 18 miliónov eur a hráč podpísal 6-ročný kontrakt. Debutoval 16. augusta, keď v zápase španielskeho superpohára proti Barcelone nahradil Toniho Kroosa. Real vyhral 2–0. 23. septembra prvýkrát štartoval v základnej zostave a hneď aj skóroval. Dvoma gólmi rozhodol o výhre nad Deportivom Alavés vonku 2–1.

Ceballos si s Realom pripísal dva tituly v Lige majstrov zo sezón 2017/18 a 2018/19. 13. januára 2019 po 15 minútach na ihrisku rozhodol gólom z priameho kopu o vonkajšej výhre Realu 2–1 nad svojim bývalým klubom, Realom Betis.

#### Arsenal
25. júla 2019 bolo oznámené Ceballosove hosťovanie na jeden rok v Arsenale. Hráč mal údajne ponuky aj od úhlavného rivala Arsenalu, Tottenhamu, ale uprednostnil *Gunners*.

## Iné projekty

## Externé odkazy
* Profil na oficiálnej stránke Realu Madrid
* Profil na stránke Soccerway

## Zdroj

Kategória:Futbaloví stredopoliari
Kategória:Španielski futbalisti
Kategória:Hráči Real Betis
Kategória:Hráči Real Madrid CF
Kategória:Hráči Arsenal FC
Kategória:Hráči FA Premier League
Kategória:Hráči v La Lige
Pelvis on Fire

„**Pelvis on Fire**“ je skladba dánskej hudobnej skupiny Volbeat z ich siedmeho albumu *[[Rewind, Replay, Rebound]]*. Vyšla ako piaty singel 26. júla 2019.

## Hudobné video
V deň, kedy bol vydaný singel, vyšlo aj hudobné video len s pohyblivým obrázkom a skladbou.

## Obsadenie

* Michael Poulsen – vokály, gitara
* Rob Caggiano – rytmická, sólová gitara
* Kaspar Boye Larsen – basgitara
* Jon Larsen – bicie

## Referencie

Kategória:Piesne skupiny Volbeat
Kategória:Single z 2019
Kategória:Piesne z 2019
Škoda 33Tr SOR

**Škoda 33Tr SOR** je nízkopodlažný kĺbový trolejbus vyrábaný v spolupráci podnikov Škoda Electric (elektrická výzbroj a kompletizácia) a SOR Libchavy, ktorá dodáva karosérie vychádzajúce z autobusu SOR NS 18.

## Konštrukcia
Ide o trojnápravový dvojčlánkový trolejbus dĺžky 18,75 m, ktorý využíva karosériu autobusu SOR NS 18. Je nízkopodlažný s nástupnou výškou 330 mm, podlahou vo výške 340 mm a štyrmi dverami.

## Dejiny
Prvý voz 33Tr kúpi mesto Teplice, prevádzkovať ho bude spoločnosť Arriva City v rámci teplickej MHD. Podľa zmluvy má byť dodaný do polovice novembra 2019.

## Dodávky trolejbusov

## Referencie

* 

33Tr
Kategória:Trolejbusy SOR
Kategória:Kĺbové trolejbusy
Extinction Rebellion

**Extinction Rebellion** (**XR**, slovensky Rebélia proti vyhynutiu) je medzinárodné spoločenské hnutie, ktorého cieľom je podnietiť radikálne zmeny prostredníctvom občianskej neposlušnosti, s požiadavkou aby sa zabránilo negatívnym dôsledkom klimatickej zmeny a minimalizovalo sa vymieranie druhov.

Hnutie bolo založené v roku 2018 približne stovkou akademikov, ktorí podpísali výzvu k akcii a aktivity boli zahájené koncom októbra  Rogerom Hallamom, Gail Bradbrookovou, Simonom Bramwellom a ďalšími aktivistami z kampane Rising Up! V novembri 2018 sa v Londýne konali rôzne akcie občianskej neposlušnosti. Hnutie je neobvyklé v tom, že veľké množstvo aktivistov počíta so zatknutím a sú pripravení ísť do väzenia; podobná taktika masového uväznenia bola použitá v prípade Výboru 100 (Committee of 100) v roku 1961.

Hnutie Extinction Rebellion sa hlási k občianskym hnutiam ako Occupy, Gándhího hnutie za nezávislosť, hnutie sufražetiek, hnutie Martina Luthera Kinga a hnutie za občianske práva. Má v úmysle iniciovať celosvetovú snahu o boj proti škodlivým zmenám klímy.

## Požiadavky
Hnutie Extinction Rebellion má následujúce požiadavky (podľa webu XR):

* Vláda musí povedať pravdu deklaráciou klimatického a ekologického stavu núdze, spolupracujúc s ostatnými inštitúciami na komunikovaní naliehavosti zmeny.
* Vláda musí okamžite konať aby zastavila stratu biodiverzity a obmedzila emisie uhlíku na nulu do roku 2025.
* Vláda musí vytvoriť a byť vedená rozhodnutiami Občianskeho zhromaždenia pre klimatickú a ekologickú spravodlivosť.

## Referencie

*

## Iné projekty

## Externé odkazy
*  
* Slovenská podstránka

Kategória:Ekologické organizácie
Kategória:Protesty
Kategória:Vzniklo v 2018
Kategória:Práva zvierat
Zohorský potok

**Zohorský potok** je vodný tok na Záhorí, v okrese Malacky. Jedná sa o potok IV. rádu, ľavostranný prítok Maliny, s dĺžkou 5,666 km a plochou povodia o rozlohe 32,178 km². Pramení v nadmorskej výške  a vlieva sa, do Maliny vo výške  Je to čisto nížinný typ potoka.

## Prameň
Pramení na úpätí Malých Karpát, v podcelku Podmalokarpatská zníženina, neďaleko mesta Stupava, v lokalite Rímska (), v listnatom lese vo výške 

## Opis toku
Najskôr tečie skoro severným smerom, stále v stromovom poraste, popri novovystavanej časti spomínaného mesta. Potom sa oblúkom stáča na severozápad, a takto pokračuje, až pokiaľ nepodtečie cestu I/2, kde sa náhle stočí na západ. Pokračuje stále západným smerom, následne zmení smer na severozápadný, opúšťa Stupavu a voľakedy tu priberal svoj prvý prítok, pravostranný melioračný kanál, ktorý už je dnes zasypaný. Po chvíli križuje elektrické vysokonapäťové vedenie, vlieva sa do neho sprava kanál a hneď potom podteká diaľnicu D2. Tečie ďalej v poraste tŕstia na severovýchod, priberá z pravej strany významnú Dúbravu s prítokom Sedlisko a následne aj ďalší kanál, vteká do močariska a zľava priberá krátky potok. Ešte v tomto smere do neho ústi najvýznamnejší Rakytov, a po sútoku sa tok definitívne stočí na západ. Priberá sprava kanál postavený na odvodnenie železnice Bratislava - Břeclav a následne ju aj podteká. Vteká do umelého koryta, premosťuje ho ešte cestný most, a následne, vo výške  ústi zľava do Maliny.

## Referencie

## Zdroje
* Základná mapa ZBGIS
* GEO-portál, názvy vodných tokov
* Stránka obce Zohor

Kategória:Povodie Moravy
Kategória:Zohor
Kategória:Stupava
Kategória:Potoky na Slovensku
Kategória:Záhorie
Kategória:Vodné toky v okrese Malacky
Vodnopólová extraliga mužov 2003/04

**Vodnopólová extraliga mužov** v sezóne **2003/04** bol v poradí 12. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). Po 4 rokoch účinkovalo v súťaži opäť 8 družstiev. Desiatykrát získalo titul družstvo KVP NCHZ Nováky.

## Systém súťaže
Systém súťaže ostal rovnaký ako v minulých sezónach. Súťaž sa skladala z dvoch častí. V základnej časti odohrali družstvá zápasy systémom každý s každým jedenkrát doma a vonku. Všetky družstvá potom postúpili do nadstavbovej časti, najlepšie 4 do skupiny o 1.4. miesto a zvyšné do skupiny o 5.8. miesto. Nadstavbová časť sa odohrala formou 4, resp. 3 turnajov; každé družstvo hostilo 1 turnaj, pričom sa započítavali aj body zo základnej časti. Play-off sa nehralo, umiestnenie v nadstavbovej časti určilo majstra i ostatných medailistov.  

## Účastníci

## Výsledky
### Základná časť
;Zápasy

;Tabuľka 

Pozn.: Pri rovnosti bodov rozhodovali vzájomné zápasy.
----

### Nadstavbová časť
#### Skupina o 1.4. miesto
;Zápasy

;Tabuľka 

#### Skupina o 5.8. miesto
;Zápasy

;Tabuľka 

## Konečné umiestnenie

## Referencie

## Pozri aj
* 1. vodnopólová liga žien 2003/04

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
* 
* Denník Új Szó
* Webdenník Pravda
* Webdenník SME

Kategória:Vodné pólo v 2003
Kategória:Vodné pólo v 2004
Kategória:Vodnopólová extraliga mužov
Tereza Mašková

**Tereza Anna Žilák Mašková** (* 11. apríl 1996, Třinec) je česká speváčka, víťazka piatej série speváckej súťaže Česko Slovenská SuperStar.

Krátko po víťazstve v SuperStar dostala ponuku účinkovať v českej verzii relácie Tvoja tvár znie povedome, kde stvárnila spevákov ako Rihannu, Karla Gotta, Pink alebo repera 50 Centa. Celkovo skončila na 4. mieste.

Dňa 16. novembra 2018 jej vyšiel album *Tereza Mašková (Vítěz Superstar 2018)* a o deň neskôr, 17. novembra 2018, vydala svoju debutovú pieseň *New Me*. Dňa 16. júna 2019 jej vyšiel druhý singel Žár. Dňa 13. októbra 2019 vyšiel jej tretí singel „O nás dvou“, ktorý zložila kapela No Name spoločne s herečkou Janou Kolesárovou.

V júni 2020 vydala štvrtý debutový singel „Tažní ptáci“. Dňa 12. júna 2020 vydala svoje prvé debutové album Zmatená. Dňa 4. septembra 2020 vyšla titulná pieseň „Tam za řekou“ k rozprávke Princezna zakletá v čase, ktorú Tereza naspievala spoločne s Markem Lamborou a Natáliou Germáni. Na konci októbra 2020 vydala piaty  singel „Nahá“ z albumu Zmatená. 

Dňa 15. mája 2022 vydala singel „Dívej se na mě“, z vtedy pripravovaného druhého štúdiového albumu. Od septembra 2022 je spoločne s Václavom Noidom Bártou novou členkou Orchestru Karla Vlacha. Dňa 21. októbra 2022 vyšlo jej druhé sólové album Svět je málo růžový. Dňa 23. októbra 2022 vyšla titulná pieseň k albumu „Náš Příběh“, ktorú naspievala spoločne s Markom Lamborou. Dňa 22. novembra 2022 vyšla titulná pieseň „Cesta z bodláčí“ k rozprávke Princezna zakletá v čase 2, ktorú naspievala s Markom Lamborou, Jánom Jackuliakom a Simonou Zmrzlou.

Od marca 2023 stvárňuje v alternácii s Evou Burešovou hlavnú rolu Rachel Marron v muzikáli The Bodyguard v Hudobnom divadle Karlín v Prahe.

Dňa 24. apríla 2023 bolo oznámené, že je jednou z účastníčok dvanástej rady súťaže StarDance …když hvězdy tančí (česká verzia Let’s Dance). Dňa 22. júna 2023 bolo oznámené, že si zatancuje s Danielom Kecskemétim. Zo súťaže boli vyradení v 5. kole. 

Dňa 17. septembra 2023 vydala druhý singel „Budu při tobě stát“ z albumu Svět je málo růžový.  Dňa 19. novembra 2023 odohrala svoj prvý veľký koncert v Pražskej Lucerne, medzi hosťami sa objavili Marek Lambora, Igor Timko a Zoltán Sallai zo skupiny No Name. Dňa 11. decembra 2023 k päťdesiatemu výročiu rozprávky ''Tri oriešky pre Popolušku'' naspievala v odlišnom aranžmá song „Tři oříšky“.

V marci 2024 vyšiel jej nový singel „Jíst, spát, meditovat, milovat“. Vo videoklipe si zahrala aj jej sestra Veronika. Dňa 4. a 5. októbra 2024 odohrala koncerty v Pražskej Lucerne, medzi hosťami sa objavili napríklad Marek Ztracený, Ondřej Brzobohatý alebo Darija Pavlovičová.

Dňa 1. decembra 2024 vyšla jej prvá vianočná pesnička „Tebe toužím si přát“.

K rozprávke Čarovné jablko (2024) naspievala titulnú pieseň „Láska hlídá nás“. Slovenskú verziu piesne „Láska stráži nás“ naspievala spoločne s Ondřejom Brzobohatým.

## Diskografia

### Albumy

### Single

## Referencie


## Pozri aj
* Česko Slovenská SuperStar (2018)
* Karmen Pál-Baláž

## Externé odkazy
* Diela Terezy Maškovej na Youtube

## Zdroj
* 

Kategória:České speváčky
Kategória:Osobnosti z Třinca
Severský gambit

**Severský gambit** vzniká po ťahoch:
*1. e4 e5
*2. d4 exd4
*3. c3
Niekedy je možné tento gambit nájsť v literatúre pod názvami Dánsky gambit alebo tiež Nórsky gambit, pretože ho v 19. storočí analyzovali dánski šachisti M. From, G. Nielsen, O. H. Krause, V. Nielsen, A. Sörensen a švédsky majster A. Linden. Patrí medzi otvorené hry. Cieľom bieleho je získať náskok vo vývine za cenu obetovania pešiakov. Pri správnej obrane však čierny svoju pozíciu ubráni a získa výhodu, čo je dôvod, prečo sa toto otvorenie na najvyššej úrovni nevyskytuje. Výskyt tohoto otvorenia je možné pozorovať na nižšej úrovni a tiež môže výborne poslúžiť ako prekvapenie pre nepripraveného súpera alebo začiatočníka.

## Aljechinov variant
**1.e4 e5 2. d4 exd4 3. c3 dxc3 4. Jxc3** a biely má kompenzáciu za pešiaka. Čierny môže pokračovať:  4... Jc6 kde po 5. Jf3 hra prechádza do Göringovho gambitu.

## Hlavný variant
**1. e4 e5 2. d4 exd4 3. c3 dxc3 4. Sc4**

Biely obetuváva aj druhého pešiaka, čierny ho však môže odmietnuť.
* 4... Jf6 5. Jxc3 Jc6 5. Jf3 d6 prechádza do Göringovho gambitu. Môže ho ale aj prijať.
* 4... cxb2 5. Sxb2 Biely má za dvoch pešiakov kompenzáciu, čierny ale môže hru zjednodušiť vrátením pešiakov vo Schlechterovom variante, ktorá môže po taktickej prestrelke viesť do vyrovnanej koncovky. 5... d5 6. Sxd5 (možné je aj 6. exd5 s nejasnou hrou) Jf6
** 7. Jc3 s kompenzáciou za pešiaka
** 7. Sxf7+ Kxf7 8. Dxd8 Sb4+ 9. Dd2 Sxd2 10. Jbxd2 a hra je v rovnováhe

## Odmietnutý gambit
**1. e4 e5 2. d4 exd4 3. c3 d5**

4. exd5
* 4... Dxd5 5. Jf3 [5. cxd4 Jc6 (5... Jf6 s dobrou hrou čierneho) 6. Jf3 -5. Jf3; alebo 6. Se3 s nejasnou hrou] 5... Jc6 6. cxd4, čo vedie do odmietnutého Göringovho gambitu, kde je hra v rovnováhe
* 4... Jf6 s dobrou hrou čierneho 

## Referencie

* 

## Pozri aj
* Škótska hra
* Talianska hra
* Ruská hra

Kategória:Otvorené hry
Larsenova hra

**Larsen-Simaginova hra** (alebo len **Larsenova hra**, **A01**) je šachové otvorenie charakterizované ťahom **1. b3**.

Hru pozdvihol na úroveň celosvetovej elity dánsky veľmajster Bent Larsen, ktorý bol inšpirovaný zakladateľom tzv. hypermodernej školy Aaronom Nimcovičom. Ten často používal vo svojich partiách výstavbu *1. Jf3* a *2. b3*. V súčasnosti sa príliš nepoužíva. V tomto zahájení sú časté prechody do iných otvorení, najčastejšie do Anglickej hry alebo tiež do Rétiho hry.

## Hlavné varianty
Čierny má obrovské množstvo možností, ako odpovedať na ťah 1. b3, najčastejšie sú používané ťahy:
* 1…e5 (Najobľúbenejšia odpoveď, ktorá zaberá priestor v centre a obmedzuje dosah bieleho strelca na b2.)
* 1…d5
* 1…Jf6
* 1..c5

## Pozri aj
* Zatvorená hra
* Rétiho hra
* Birdova hra

## Zdroj

Kategória:Zatvorené hry
Mestská športová hala Topoľčany

**Mestská športová hala Topoľčany** je športová hala v Topoľčanoch. V hale sa hrá najmä hádzaná a domovským klubom je HK agro Topoľčany a ŠKP Topoľčany. V roku 2020 prešla kompletnou rekonštrukciou. Kapacita haly je 2 050 miest na sedenie. Hala sa nachádza medzi ulicami Bernoláková, Šafaríkova a Janka Kráľa.

## Pôvodná športová hala
Pôvodná športová hala bola postavená v roku 1980 na Bernolákovej ulici v Topoľčanoch. Hala pozostávala z parketovej palubovky s čiarami na hádzanú. Kapacita hľadiska bola tisíc sediacich osôb. Hala počas svojej existencie prešla pár drobnými rekonštrukciami. Zásadnejšou rekonštrukciou bola výmena palubovky v roku 2012 za mäkčenú Gerflorovú podľahu.

## Rekonštruovaná športová hala
Pôvodná komplexná rekonštrukcia športovej haly bola plánovaná už v apríli roku 2017, ktorá kvôli vysokým nákladom na rekonštrukciu – 5 mil. €, prekračovala maximálny rozpočet mesta na rekonštrukciu vo výške 3,2 mil. €. Po komunálnych voľbách 2018 sa nové vedenie mesta rozhodlo projekt rekonštrukcie športovej haly kompletne prepracovať tak, aby bolo možné rekonštrukciu vykonať v rámci rozpočtu.

22. januára 2020 mesto Topoľčany uverejnilo nový návrh športovej haly. Rekonštrukcia športovej haly bude pozostávať z vybudovania ďalších dvoch tribún a rozšírenia hracej plochy, tak aby spĺňala normy na medzinárodné hádzanárske ligy. Fasádu vynovenej haly mala tvoriť šachovnicová modro-biela fasáda. Táto farebná kombinácia sa nestretla s pochopením verejnosti pretože patrí najväčšiemu súperovi domáceho hádzanárskeho klubu, a mesto Topoľčany sa rozhodlo farebnú koncepciu prerobiť. V súčasnosti prebiehajú práce na rekonštrukcií, kompletná rekonštrukcia mala byť hotová v októbri 2020.

Rekonštrukcia športovej haly pokračuje aj v roku 2021, aj keď oficiálny termín odovzdania mal byť október 2020, ale z dôvodu Pandémie COVID-19 sa termín dokončenia predĺžil. Hala bola skolaudovaná a odovzdaná do užívania dňa 9. júna 2021 čo predstavuje omeškanie o 253 dní oproti plánovanému termínu.

## Referencie


## Zdroje
*Týždenník MY Topoľčianske noviny
*Webstránka Slovenského zväzu hádzanej 

Kategória:Športové haly na Slovensku
Kategória:Šport v Topoľčanoch
Kategória:Stavby v Topoľčanoch
Kategória:Architektúra z 1980
Encián (syr)

**Encián** alebo **plesnivec** je označenie pre slovenský syr s bielou ušľachtilou plesňou typu camembert.

## História

### Názov
Keďže francúzska vláda nechcela, aby sa pre syry camembert vyrobené v Československu používal tento názov, uzatvorila v 60. rokoch s ČSSR medzivládnu dohodu, na základe ktorej sa prestal názov camembert používať. Samotné označenie camembert je však druhové označenie, ktoré sa môže voľne používať. Celoeurópsky chránené označenie pôvodu nesie názov „Camembert de Normandie“.

### Výroba
Výroba sa začala v Kežmarku na základe technológie a receptúry kúpenej z Nemecka, keď sa v roku 1982 spustila linka Alpma na výrobu syra.

## Vlastnosti
Je to syr bieleho kruhovitého vzhľadu a vyzerá ako puk.

## Referencie

## Pozri aj
* camembert
*hermelín

Kategória:Syry z kravského mlieka
Kategória:Slovenské syry
Frank Castañeda

**Frank Andersson Castañeda Vélez** (* 17. júl 1994) je profesionálny kolumbijský futbalista hrajúci za moldavský klub FC Šeriff Tiraspoľ. Na drese nosí číslo 10 a hráva ako útočník, prípadne ofenzívny záložník.

## Klubová kariéra

### FK Senica
Za Senicu debutoval proti Podbrezovej v zápase hranom 3. marca 2018 vo Fortuna lige.

## Referencie

## Externé odkazy
* Profil na stránke Futbalnet
* Profil na oficiálnej stránke klubu FK Senica 
* Profil na stránke Soccerway

## Zdroj

Kategória:Futbaloví útočníci
Kategória:Kolumbijskí futbalisti
Kategória:Hráči FK Senica
Rustavi

**Rustavi** (gruzínsky: რუსთავი) je mesto v Gruzínsku, leží v provincii Dolná Kartlia 25 km juhovýchodne od Tbilisi, na rieke Kura. Má okolo 100 000 obyvateľov.

## História
Mesto je relatívne nové, založené bolo v roku 1948 ako mesto pre robotníkov z neďalekého metalurgického závodu, spracúvajúceho azerbajdžanské železo a mangán. Jeho názov pochádza z mena historického mesta, ktoré bolo na začiatku 15. storočia vyplienené Mongolmi. Výroba plastov, ocele a ďalších výrobkov z kovov však ustala po páde Sovietskeho zväzu, závody sa nedokázali prispôsobiť novým podmienkam trhovej ekonomiky. Oproti roku 1990 tu žije o tretinu ľudí menej.

## Pozri aj
* Trolejbusová doprava v Rustavi

## Iné projekty

## Zdroj


Kategória:Mestá v Gruzínsku
Juraj Topor

**Juraj** „**Ďuro**“ **Topor** (* 22. máj 1965, Topoľčany) je súčasný basgitarista slovenskej hard rockovej skupiny Tublatanka. Pochádza z Topolčian, kde si najskôr založil vlastnú skupinu a v Tublatanke pôsobí od roku 1994, no najskôr len v pozíciach ochrankára a technika. V roku 1995, keď odišiel z Tublatanky basgitarista Paľo Horváth, Topor úspešne zvládol konkurz a od vtedy je v skupine dodnes na poste basgitaristu.

Na prvých dvoch albumoch (*[[Znovuzrodenie]]* a *[[Pánska jazda]]*), čo nahral s Tublatankou hral aj gitarista Dodo Dubán, ktorý v roku 2003 tragicky zahynul. Odvtedy nahral so skupinou ešte ďalšie albumy, na ktorých skupina účinkuje ako trio. Na niektorých piesňach („Dobrá správa“, „Veľký deň“...) sa podieľal autorsky, a to po hudobnej i textárskej stránke. Juraj Topor sa, okrem hudby, vo voľnom čase rád zaoberá varením.

## Zdroje
* Televízia Markíza 
* Tublatanka, oficiálna stránka

Kategória:Tublatanka
Kategória:Slovenskí rockoví basgitaristi
Kategória:Slovenskí heavymetaloví basgitaristi
Kategória:Osobnosti z Topoľčian
Vodnopólová extraliga mužov 2004/05

**Vodnopólová extraliga mužov** v sezóne **2004/05** bol v poradí 13. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). V súťaži účinkovalo 8 družstiev, rovnako ako v minulej sezóne. Družstvo KVP NCHZ Nováky, ktoré pre rekonštrukciu vlastného bazéna hralo domáce zápasy v Topoľčanoch, získalo jedenásty titul.

## Systém súťaže
Systém súťaže ostal rovnaký ako v minulých sezónach. Súťaž sa skladala z dvoch častí. V základnej časti odohrali družstvá zápasy systémom každý s každým jedenkrát doma a vonku. Všetky družstvá potom postúpili do nadstavbovej časti, najlepšie 4 do skupiny o 1.4. miesto a zvyšné do skupiny o 5.8. miesto. Nadstavbová časť sa odohrala formou 4, resp. 2 turnajov; každé družstvo hostilo 1 turnaj, pričom sa započítavali aj body zo základnej časti. Play-off sa nehralo, umiestnenie v nadstavbovej časti určilo majstra i ostatných medailistov.  

## Účastníci

## Výsledky
### Základná časť
;Zápasy

;Tabuľka 

----

### Nadstavbová časť
#### Skupina o 1.4. miesto
;Zápasy

;Tabuľka 

#### Skupina o 5.8. miesto
;Zápasy

;Tabuľka 

## Konečné umiestnenie

## Referencie

## Pozri aj
* 1. vodnopólová liga žien 2004/05

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
* 
* Denník Új Szó
* Webdenník Pravda
* Webdenník SME

Kategória:Vodné pólo v 2004
Kategória:Vodné pólo v 2005
Kategória:Vodnopólová extraliga mužov
Hypernova (obchodný reťazec)

[thumb|Hypernova v [Avion Shopping Park (Bratislava)|Avion Shopping Park v Bratislave v roku 2008 (dnes hypermarket Kaufland)]]
[thumb|Hypernova v [Považská Bystrica|Považskej Bystrici v roku 2009]]
[thumb|Hyper Albert v [Třebíči]]

**Hypernova** bola obchodná značka reťazca hypermarketov prevádzkovaných na území Česka a Slovenska skupinou AHOLD. V júni 2009 boli všetky predajne v Česku premenované na Albert hypermarket a v roku 2014 získala slovenské predajne spoločnosť Terno.

Reťazec rovnako pôsobil v Poľsku, kde mal 15 pobočiek. V roku 2007 boli ale prevzaté reťazcom Carrefour.

## Predajne
* Česko: 57 pobočiek
* Slovensko: 22 pobočiek
* Poľsko:  15 pobočik

Hypernova vo Vestci bola, ako prvá, zrekonštruovaná a premenovaná na HyperAlbert. Ďalší HyperAlbert bol otvorený v roku 2007 v Moste a v Třebíči od 1. októbra 2008. Neskôr sa názov ešte upravil na Albert hypermarket.

V roku 2014 prevzala slovenské aktivity spoločnosti Ahold spoločnosť Terno, ktorá nahradila predajne Hypernova svojimi prevádzkami. V roku 2018 začala postupne zatvárať tieto prevádzky a na začiatku roka 2018 sa na Slovensku nachádzali len 4 predajne. Posledným bol 31. júla 2018 hypermarket Hypernova v Považskej Bystrici.

## Ústredie spoločnosti
Akciová spoločnosť Ahold, vlastník reťazca Albert, má svoju českú centrálu po presťahovaní z Brna a Netluk v Prahe 13 v Nových Butoviciach. 

## Reklama
Obdobne ako ostatné reťazce na českom trhu tiež Hypernova vydávala a zadarmo distribuovala po širokom okolí svoj reklamný časopis, týždenník s názvom *h - hypernova* v rozsahu 6-8 listov. Distribúciu im zaisťuje spoločnosť TNT Post (viď tiráž), okrem iného systémom vhadzovania do schránok potenciálnych zákazníkov.

## Referencie

## Iné projekty

## Externé odkazy
* Oficiálne stránky českej siete predajní Albert a Albert Hypermarket
* Oficiálne stránky slovenskej siete predajní

## Zdroj
* 

Kategória:Obchodné reťazce v Česku
Kategória:Obchodné reťazce na Slovensku
Kategória:Maloobchodné podniky
Leerdammer

**Leerdammer** je druh polotvrdého syra vyrobeného z kravského mlieka. Doba zrenia je zvyčajne od 3 do 12 mesiacov, má krémovo-bielu štruktúru a je trochu podobný ementálu. Má jemnú sladkasto-orechovú chuť, ktorá sa vekom stáva zrejmejšou.

Syr sa vyrába vo francúzskej mliekárenskej spoločnosti Groupe Bel. Názov „Leerdammer“ je ochranná známka spoločnosti Bel Leerdammer BV. Pôvodne tento syr pochádza z miestnej časti Schoonrewoerd (obec Leerdam) v Holandsku. Vyrába sa od roku 1977.

## Pozri aj
*ementál
*maasdammer
*eidam

## Externé odkazy
*Oficiálna stránka
*Leerdammer na ItCheese.com

## Zdroj

Kategória:Holandské syry
Kategória:Syry z kravského mlieka
Ranobyzantské termálne kúpele (Nesebar)

**Ranobyzantské termálne kúpele** () v Nesebare sú ruiny termálnych kúpeľov zo 6. storočia nachádzajúce sa v historickej časti mesta Nesebar v juhovýchodnom Bulharsku. Stavby májú priznaný štatút kultúrnej pamiatky a sú súčasťou Architektonicko-historickej rezervácie Nesebar.

## Charakteristika
Areál kúpeľov sa nachádza v centrálnej časti Starého Nesebaru v bezprostrednej blízkosti chrámu svätej Paraskevy.

Preskúmané sú v súčasnosti zhruba dve tretiny plochy, ktorú kúpele zaberali - jedná sa o celkovo päť kúpeľných miestností, centrálnu sálu a koridor. Zvyšnú časť areálu žiaľ nie je možné preskúmať, keďže tieto zvyšky sa nachádzajú pod neskôr vybudovanými ulicami a budovami.

Steny boli postavené zo striedajúcich sa radov kamenných blokov s radami tehál a na niektorých miestach sa zachovali až do výšky troch metrov. Najimpozantnejšia zo zachovalých častí je centrálna sála, kde sa nachádzajú aj zvyšky štyroch masívnych mramorových stĺpov s korintskými hlavicami, ktoré v minulosti podopierali strechu, alebo kupolu budovy. Dlážka bola pokrytá mramorom.

Kúpele boli napájané vodou cez vodovod, ktorý do budovy viedol v jej západnej časti a bol súčasťou vodovodného systému vybudovanom v 5. - 6. storočí, ktorý rozvádzal vodu po celom území mesta.

## Dejiny
Termálne kúpele v Nesebare boli vybudované v 6. storočí počas panovania byzantského cára Justiniána I.. Svoj účel plnili približne do konca 8. storočia. Počas svojho fungovania boli podrobené niekoľkým opravám.

Začiatkom 9. storočia boli kúpele prestavané a celý areál sa zmenil na komplex obytných a úžitkových budov. V centrálnej sále boli v tomto období vybudované vápenné pece a ako materiál sa do nich používal mramor z dlážky a stien, kde bol použitý ako obklad.

## Zaujímavosť
* Byzantskí kronikári Theofanes Homologetes a patriarcha Nikifor zaznamenali, že v roku 680 sa v nesebarských termálnych kúpeľoch liečil byzantský cisár Konštantín IV..

## Galéria

NSB-2019-RannovizantijskiTermi02.jpg|Ruiny ranobyzantských termálnych kúpeľov - pohľad z východu
NSB-2019-RannovizantijskiTermi03.jpg|Ruiny ranobyzantských termálnych kúpeľov - detail
NSB-2019-RannovizantijskiTermi04.jpg|Ruiny ranobyzantských termálnych kúpeľov - detail


## Referencie

Kategória:Kultúrne pamiatky v Bulharsku
Kategória:Byzantská sekulárna architektúra v Nesebare
Vodnopólová extraliga mužov 2005/06

**Vodnopólová extraliga mužov** v sezóne **2005/06** bol v poradí 14. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). V súťaži účinkovalo 8 družstiev, rovnako ako v minulej sezóne. Pôvodne ich však malo byť 9, spolu s tímom Sláviou ATU Košice, ktorý sa odhlásil zo súťaže až po jej vyžrebovaní a tá sa posunula o týždeň neskôr. Družstvo KVP NCHZ Nováky získalo dvanásty titul.

## Systém súťaže
Systém súťaže sa oproti minulým sezónam čiastočne zmenil. Súťaž sa skladala z troch častí. V základnej časti odohrali družstvá zápasy systémom každý s každým jedenkrát doma a vonku. Do nadstavbovej časti postúpili iba 4 najlepšie družstvá. Nadstavbová časť sa odohrala formou 4 turnajov, každé družstvo hostilo 1 turnaj, pričom sa započítavali aj body zo základnej časti. Umiestnenie v nadstavbovej časti určilo majstra i ostatných medailistov. Zvyšné 4 družstvá po základnej časti odohrali duely o konečné umiestnenie na 4 hrané stretnutia. Posledné 2 družstvá v budúcej sezóne zostúpili do znovuvytvorenej nižšej ligy.

## Účastníci

Poznámky: 
* Už po vyžrebovaní sa zo súťaže odhlásil klub Slávia ATU Košice, ktorého družstvo skončilo v minulej sezóny na 8. mieste. Klub tak učinil kvôli absencii plavárne a tiež z finančných dôvodov.
* Do európskeho pohára sa prihlásil klub ČH Hornets Košice, družstvo však tvorili hráči širšieho reprezentačného tímu zložení z viacerých slovenských klubov.

## Výsledky
### Základná časť
;Zápasy

;Tabuľka 

Poznámky: 
* Bratislave odrátala Disciplinárna komisia SZVP 4 body za opustenie bazénu v zápase v Topoľčanoch a za zápas s Komárnom.
* Pri rovnosti bodov rozhodovali vzájomné zápasy.
----

### Nadstavbová časť
;Zápasy

;Tabuľka 

### Play-off
;Play-off o 7. miesto 

;Play-off o 5. miesto 

## Konečné umiestnenie

## Referencie

## Pozri aj
* 1. vodnopólová liga žien 2005/06

## Externé odkazy
* Oficiálna stránka Slovenského zväzu vodného póla ''archive.org

## Zdroje
*  
* 
* Denník Új Szó
* Webdenník Pravda
* Webdenník SME

Kategória:Vodné pólo v 2005
Kategória:Vodné pólo v 2006
Kategória:Vodnopólová extraliga mužov
Medzinárodný mládežnícky kongres 2019

náhľad|Spoločná fotka účastníkov
náhľad|Logo IJK 2019
**75. [[medzinárodný mládežnícky kongres]]** (**IJK**) organizácie TEJO sa konal v roku 2019 v Liptovskom Hrádku na Slovensku. V tom istom roku sa v Lahti vo Fínsku uskutočnil 104. svetový kongres esperanta.

## Organizačný tím
Organizačný tým pozostáva z 10 ľudí:

* Léon Kamenický - koordinátor a vzťahy s verejnosťou 
* Tomáš Stano - financie 
* Žeňa Belková - administrácia 
* Paulína Jalakšová - koordinácia programu 
* Vít Guiglielmo Mišurec - víza, recepcia 
* Veronika Venislovas - stravovanie, recepcia 
* Jana Kamenická - exkurzie 
* Manuela Ronco - ohľaduplné spolubytie, tematický program 
* Baptiste Darthenay - program, programová kniha 
* Matthieu Desplantes - registračný formulár, webová stránka

### Bývalí členovia organizačného tímu
* Juliana Repková - podpora administratívy a financií

## Uchádzači o IJK
[náhľad|Plagát o [Slovensko|slovenskom IJK počas 9. JES, Štetín, Poľsko]]
[náhľad|Plagát na [Holandsko|holandskom IJK počas 9. JES, Štetín, Poľsko]]
O organizovanie IJK 2019 sa uchádzali dve organizácie: 

* Holandská esperantská mládež (NEJ) navrhla zorganizovať IJK v Somerene,
* SKEJ – Slovenská esperantská mládež navrhla zorganizovať IJK v Liptovskom Hrádku. 

29. januára 2018 TEJO rozhodlo, že sa IJK uskutoční na Slovensku. Nasledujúci rok TEJO vybralo Holandsko ako krajinu pre IJK 2020 podľa rovnakého návrhu NEJ.

## Referencie

## Pozri aj
* Svetový kongres esperanta 2019

## Iné projekty
 

## Externé odkazy
* 

2019
Kategória:2019 na Slovensku
Kategória:Esperanto na Slovensku
Kategória:Liptovský Hrádok
Pavol Zajac

Ing. **Pavol Zajac** (* 7. február 1967, Sedliská) je slovenský politik, bývalý poslanec NR SR a od roku 2014 podpredseda Kresťanskodemokratického hnutia a od marca 2020 do augusta 2020 bol aj jeho povereným predsedom.

## Mladosť, štúdium, profesionálna kariéra
Zajac navštevoval v rokoch 19811985 gymnázium vo Vranove nad Topľou. Následne v rokoch 19851990 vyštudoval na Stavebnej fakulte Vysokej školy technickej v Košiciach odbor Konštrukčné a dopravné stavby. Po skončení štúdia pracoval najprv do roku 1994 ako stavbyvedúci v štátnom podniku Chemkostav vo Vranove nad Topľou, následne medzi rokmi 19942012 pôsobil ako živnostník v odbore stavebníctva.

## Politická kariéra
Do KDH vstúpil Zajac v roku 1997. Viedla ho k tomu potreba boja proti mečiarizmu. Od roku 1998 do roku 2014 bol 16 rokov obecným poslancom v Sedliskách za KDH. Postupne sa v strane stal členom okresného predsedníctva, okresným predsedom a v roku 2011 sa stal krajským predsedom KDH pre Prešovský kraj. V roku 2012 bol zvolený za poslanca NR SR. V októbri 2014 bol zvolený za podpredsedu hnutia po tom, ako sa uvoľnilo miesto po Pavlovi Abrhanovi, ktorý odstúpil po neúspechu prezidentskej kandidatúry Pavla Hrušovského. V roku 2016 sa do NR SR nedostal, nakoľko KDH neprekročilo hranicu 5 % hlasov. Po neúspechu v parlamentných voľbách 2020 bol odstúpeným predsedom Alojzom Hlinom poverený vedením KDH.

## Osobný život
Zajac žije v obci Sedliská v okrese Vranov nad Topľou. Je ženatý, s manželkou má syna.

## Referencie


Kategória:Slovenskí politici
Kategória:Politici KDH
Kategória:Poslanci NR SR (2012 – 2016)
Kategória:Absolventi Stavebnej fakulty Technickej univerzity v Košiciach
Kategória:Osobnosti zo Sedlísk
Osman Bukari

**Osman Bukari** (* 13. december 1998, Akkra) je profesionálny ghanský futbalista hrajúci za belgický klub KAA Gent.

## Klubová kariéra

### AS Trenčín
Bukari debutoval za Trenčín v zápase Fortuna ligy proti Ružomberku 29. júla 2018. Trenčín prehral 1–4 a Bukari bol v 63. minúte vylúčený po druhej žltej karte.

## Referencie


## Externé odkazy
* Profil na stránke Soccerway
* Profil na stránke Futbalnet

Kategória:Futbaloví útočníci
Kategória:Ghanskí futbalisti
Kategória:Hráči RSC Anderlecht
Kategória:Hráči FK AS Trenčín
Kategória:Hráči KAA Gent
Dejan Dražić

**Dejan Dražić** (; * 26. september 1995, Vladimirovac, Srbsko) je profesionálny srbský futbalista hrajúci za slovenský klub ŠK Slovan Bratislava. Na drese nosí číslo 11 a hráva ako krídelník alebo ofenzívny záložník.

## Klubová kariéra
### OFK Belehrad
Dražić ako malý hrával za mládežnícke tímy klubov FK Teleoptik a FK Partizan. Pred podpisom prvej profesionálnej zmluvy s OFK Belehrad bol aj na skúške v ruskom Rubine Kazaň, kde ale neuspel.

Debutoval 21. septembra 2013, keď vystriedal svojho neskoršieho spoluhráča zo Slovana Bratislava, Aleksandara Čavrića. OFK Belehrad vonku prehralo s FK Partizan 0–2. Prvý gól dal 19. októbra pri domácej prehre 2–3 s FK Radnički 1923.

9. novembra 2013 Dražić dvoma gólmi rozhodol o víťazstve 3–2 nad FK Jagodina. Prvú sezónu ukončil so 4 ligovými gólmi v 23 odohraných zápasoch.

### Celta Vigo
7. augusta 2015 Dražić podpísal 5-ročný kontrakt so španielskym tímom Celta Vigo. Debutoval pri remíze 1–1 s Eibarom, keď vystriedal Thea Bongondu.

#### Real Valladolid
30. augusta 2016 išiel Dražić na rok hosťovať do druholigového Realu Valladolid.

### Slovan Bratislava
V lete 2018 prišiel Dražić do bratislavského Slovana. Debutoval v zápase predkola Európskej ligy UEFA proti Milsami Orhei, kde odohral 9 minút. Slovan vyhral 4–2. V lige debutoval pri výhre 4–1 v Zlatých Moravciach. Sezónu ukončil so 7 gólmi v 31 odohraných zápasoch a so Slovanom získal ligový titul.

## Externé odkazy
* Profil hráča na stránke BDFutbol
* Profil hráča na oficiálnej stránke UEFA
* Profil hráča na stránke Soccerway

## Zdroj

Kategória:Futbaloví stredopoliari
Kategória:Srbskí futbalisti
Kategória:Hráči OFK Beograd
Kategória:Hráči Celta de Vigo
Kategória:Hráči ŠK Slovan Bratislava
Persepolis FC

náhľad|Persepolis FC v roku 2018

**Persepolis FC**, () známy tiež ako **Persepolis** a familiárne ako **PFC** je futbalový klub v meste Teherán v Iráne.

## Referencie

## Iné projekty

## Externé odkazy
* Oficiálna stránka

## Zdroj
* TransferMarkt: ''Persepolis FC''

Kategória:Futbal v Iráne
Kategória:Futbalové kluby založené v 1963
Kategória:Teherán